[{"text_idx": "#000001", "text": "Dbusen tarifa sistema irailaren 1etik aurrera"}, {"text_idx": "#000002", "text": "Aurreikusita dago irailaren 1etik aurrera, osteguna, Dbusen tarifen aldaketa indarrean jartzea, Gipuzkoako Garraioaren Lurralde Agintaritzaren Batzar Nagusiak abuztuaren 4an onartu zuenaren arabera, ekainaren 25eko 11/2022 Errege Lege Dekretuari dagokionez. Errege Lege Dekretu horren bidez, %50eko deskontua aplikatzen da garraioko abonuetan (ordainketa Mugi, Bat eta Barik garraio txartelekin). Tarifen aldaketa aurtengo abenduaren 31ra arte indarrean egongo dela aurreikusten da."}, {"text_idx": "#000004", "text": "Beraz, hau da datorren irailaren 1etik aurrera indarrean egongo den Dbusen tarifa sistema berria:"}, {"text_idx": "#000005", "text": "2022ko irailaren 1a baino lehenagoko prezioa"}, {"text_idx": "#000006", "text": "2022ko irailaren 1etik aurrerako prezioa"}, {"text_idx": "#000008", "text": "Ekainaren 23tik aurrera Dbusek zerbitzu gehiago emango ditu udan"}, {"text_idx": "#000009", "text": "Ekainaren 23an, ostegunean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteazkena, eskainiko dira. Udan, halaber, Dbusek zerbitzu bereziak eskainiko ditu denboraldiko ekitaldirik garrantzitsuenetarako."}, {"text_idx": "#000010", "text": "Indarrean jarri zen 970/2020 Errege Dekretuaren murrizketen ondorioz, irailaren 1etik aurrera Donostiako hiriguneetan ezarri diren abiadura muga berriak direla eta, autobus linea batzuetan aldaketak jarriko dira martxan. Aldaketa horiek Dbusen erabiltzaileen beharretara ahalik eta gehien egokitzen saiatu gara, eragin dezaketen inpaktua minimizatzeko."}, {"text_idx": "#000012", "text": "Ekainaren 23an, asteazkenean, San Juan bezperan, Dbuseko udako zerbitzuak hasiko dira, eta abuztuaren 31ra arte, asteartea, eskainiko dira."}, {"text_idx": "#000013", "text": "1.Dbus zerbitzu gehiago udan zehar"}, {"text_idx": "#000014", "text": "1.1. Dbus zerbitzu gehiago auzoetara"}, {"text_idx": "#000015", "text": "Ekainaren 23tik abuztuaren 31ra arte, hiriko gune gehienetan aparteko zerbitzuak egongo dira; izan ere, udan autobusek beranduago egingo dituzte azken irteerak, eta asteko egun guztietan zerbitzuak beranduago bukatu dira. Hauek dira zabaltzen diren ordutegiak:"}, {"text_idx": "#000016", "text": "Ostiraletan, larunbatetan eta jai bezperetan gautxori aurreko ohiko zerbitzuak egongo dira. Gautxori aurreko zerbitzuak dira eguneko lineen azken zerbitzuetatik (gutxi gorabehera 22:00etan) Gautxoriak hasten diren arte (gutxi gorabehera 00:15ean) ematen direnak. Hau da, zerbitzu batzuk besteekin lotzen dituztenak. Gautxori aurreko zerbitzuen geltokiak Boulevardaren eta Gipuzkoa plazaren inguruan daude."}, {"text_idx": "#000018", "text": "Ekainaren 25etik aurrera Gautxori berbitzua berrabiaraziko da ostiral, larunbat eta jai bezperetan goizeko 3:00ak arte luzatuz. Irteerak Boulevardetik egingo dira."}, {"text_idx": "#000019", "text": "1.3. Maiztasun handiagoa 24 eta 27 lineetako autobusetan"}, {"text_idx": "#000020", "text": "Ekainaren 23tik abuztuaren 31ra arte, jaiegunetan 24-Altza-Gros-Antiguo-Intxaurrondo eta 27-Altza-Intxaurrondo-Antiguo-Gros lineetan autobusak 30 minutuko maiztasunez ibiliko dira, izan ere, hil horietan asteko egun guztietako ordutegiak bateratuko dira."}, {"text_idx": "#000021", "text": "Zerbitzuak 20 minutuan behin 16-Igeldo linean, goizez zein arratsaldez"}, {"text_idx": "#000022", "text": "Pasa den ekainaren 1etik aurrera, 16 linearen zerbitzuak maiztasun handiagoz emango dira, ohiko erabiltzaileen eta turista eta bisitarien garraioa errazteko. 10:05etik 21:05era bitartean zerbitzu gehiago emango dira, denbora tarte horretan zerbitzuen maiztasuna 20 minutukoa izango baita."}, {"text_idx": "#000023", "text": "Gaueko zerbitzua Igeldora ekainaren 23tik"}, {"text_idx": "#000024", "text": "Ekainaren 23tik aurrera, igandea eta abuztuaren 31ra arte, larunbata, 16 lineak zerbitzu gehiago emango ditu Okendo 18-tik, 23:05ean eta 0:00etan beste bi irteera gehiagorekin."}, {"text_idx": "#000025", "text": "Era berean, ekainaren 23tik abuztuaren 31ra arte Igeldo auzoak autobus zerbitzua izango du gauean, ostiral, larunbat eta jai bezperatan, B7-IGELDO GAUTXORIArekin. Gautxoria 1:00etan eta 2:00etan aterako da Boulevardetik, eta Kontxa pasealekutik joango da zuzenean Igeldoraino eta Kanpineraino."}, {"text_idx": "#000026", "text": "1.5. Kontxako Pasealekuaren itxiera udan"}, {"text_idx": "#000027", "text": "Igande eta jaiegun guztietan, 9:00etatik 19:00etara gutxi gorabehera, Kontxako Pasealekua trafikoari itxita egongo da; beraz, aldaketa hauek egingo dira Antiguoko lineetan:"}, {"text_idx": "#000029", "text": "\u2013 Antiguo alderantz: Sanserrekatik joango dira, eta Pio Barojatik jaitsiko dira Antiguorantz eta, gero, ohiko ibilbidea egingo dute. Ez da geltoki bat ere aldatuko."}, {"text_idx": "#000031", "text": "\u2013 Antiguo alderantz: ohiko ibilbidea. Sanserrekatik joango dira eta geltoki guztiak mantenduko dira."}, {"text_idx": "#000032", "text": "\u2013 Erdialderantz: Sanserrekatik jaitsi ezingo denez, Pio Baroja kiroldegiaren biribilgunetik aurrera Meloditik, Lazkano pasealekutik, Aldapetatik eta Easotik joango da, eta handik aurrera ohiko ibilbidea egingo du."}, {"text_idx": "#000034", "text": "Era berean, udako hilabete horietarako, Dbusek \u201cElkartzen duten lineak\u201d izeneko kanpaina abian jarriko du, garraio publikoa sustatzeko, egunetik egunera ehuntzen diren eta Dbuseko autobus lineekin elkartzen gaituzten linea ikusezinak agerian jarriz."}, {"text_idx": "#000035", "text": "Dbuseko lineak, askotan, nabaritzen ez diren lineak dira, baina egunez eta gauez, udan eta neguan, gure eguneroko bizitzarekin, gure zaletasunekin, gure inguruneko pertsonekin eta gure egunerokoarekin elkartzen gaituzte."}, {"text_idx": "#000036", "text": "Erabiltzaileek Dbuseko autobus lineen sarearekin duten loturan eta egunero sortzen den harreman horretan fokua jarriz, Dbusek \u201cElkartzen duten lineak\u201d izeneko kanpaina abiarazi du. Dbus sarea 41 lineak eta 134 autobusek osatuta dago, eta sare horrek lortzen du urtero 180.000 pertsona inguruk elkarrekin lotuago sentitzea eta Donostiak eskaini ahal dienetik hurbilago ere bai."}, {"text_idx": "#000037", "text": "Grafiko fresko eta koloretsu batekin, kanpaina hainbat historiaren ingurukoa da, eta euskarri askotan dago presente: alde batetik, geltokietako markesinetan kartel batzuk ikusi daitezke, non benetako erabiltzaileen profilak eta erabiltzaile horiek Donostiatik mugitzeko erabili ohi dituzten autobus lineak agertzen diren. Autobusen barruan ere binilo batzuk jarri dira, erabiltzaileak beren helmugekin elkartzen dituzten hainbat historiarekin. Era berean, bideo batzuk prestatu dira autobus barruko pantailetan eta sare sozialetan emateko, non kanpainari buruzko material guztia erakutsiko den. Horrez gain, lehiaketa eta zozketa txikiak antolatuko dira. Dbusen Youtube kanalean (dbusdonostia) ikusi daiteke kanpainaren bideo nagusia, hemen eskuragarri dago."}, {"text_idx": "#000038", "text": "2019ko udan Dbusek zerbitzu gehiago eskainiko ditu egunez eta gauez."}, {"text_idx": "#000040", "text": "Azaroaren 28an egin zen Dbuseko Administrazio Kontseiluaren bileran 26, 35, 45 eta 46 lineen zerbitzuan hobekuntza garrantzitsuak egiteko behar den aldaketa aztertu ziren. Hobekuntzak, 2019an jarriko dira martxan."}, {"text_idx": "#000041", "text": "Linearen maiztasuna hobetuko da lanegunetan, egun duen 15 minutukoa izatetik 12 minutukora izatera igarota. Honela geratuko dira linearen ordutegiak:"}, {"text_idx": "#000042", "text": "\u2013 Lanegunak: 12 minutuan behin."}, {"text_idx": "#000043", "text": "\u2013 Larunbatak: 15 minutuan behin."}, {"text_idx": "#000044", "text": "\u2013 Igandeak: 20 minutuan behin."}, {"text_idx": "#000045", "text": "Linearen maiztasuna hobetuta erantzun ahal izango zaie, baita ere, lineak egun duen eskari gero eta handiagoari eta Txomin Eneako urbanizazioari lotuta eta alde horretako populazioak izango duen gorakadari lotuta aurreikusten den eskariari."}, {"text_idx": "#000046", "text": "Gaur egun Arriola aldea eta Antigua auzoa Aieterekin, Miramonekin, Poliklinikarekin eta Ospitaleekin lotzen ditu, 60 minutuan behin. Maiztasun berria 30 minutukoa izango da lanegunetan, eta maiztasun aldaketaz gain lineak ibilbide berria egingo du, Errotaburu eta Lorea Aieterekin, Miramonekin eta Ospitaleekin lotzeko."}, {"text_idx": "#000047", "text": "Lanegunetan, beraz, lineak hainbat ibilbide edukiko ditu, eta bakoitza 30 minutuan behin emango da."}, {"text_idx": "#000049", "text": "\u2013 Irteerak Errotaburutik: irteerak Tolosa 138tik, 60 minutuan behin, xx:00etan. Hemendik igaroko dira: Errotaburu, Lorea, Unibertsitateak, Ondarreta, Pio Baroja, Aiete, Miramon eta Ospitaleak. Era berean, ibilbide horren barruan, 2 orduan behin Matia zentrotik aterako dira: 10:00h \u2013 12:00h \u2013 14:00h \u2013 16:00h \u2013 18:00h \u2013 20:00h."}, {"text_idx": "#000050", "text": "Ibilbidea aldatuko da Aietetik, Andoain kalean eta Pagolan zerbitzua emateko, 19-Aiete-Bera Bera lineak egiten duen moduan."}, {"text_idx": "#000051", "text": "Horrela, Pagola Antiguarekin lotuta egongo da eta Erdialdearekin eta tren eta autobus geltokiekin ere bai. Aieten, burualdeko geltoki berrian Aiete 93an egongo da, Etxadin egon ordez."}, {"text_idx": "#000054", "text": "46 lineak egun duen eskari txikia dela eta, ibilbidea luzatuko zaio Morlans Erdialdiarekin eta Grosekin lotzeko, eta, beraz, Easotik, San Martinetik eta Askatasunaren Hiribidetik ibiliko da. Ibilbide horrek 60 minutuko maiztasuna edukiko du, egun dituen 30 minutukoaren ordez."}, {"text_idx": "#000055", "text": "Horrez gain, linearen ibilbidea Ategorrietaraino luzatuko da eta Parada Baserria -San Antonio-Montesol-Luis Pradera alderaino, 1.432 biztanle baititu eta hirian garraio publikorik ez duten alde gutxietako bat baita. Era berean, alde horretara iristen zaila da eta aldean bizi den jendeak adineko pertsonen profila dauka. Horregatik, 46 lineak beste izen bat hartuko du: 46-Morlans-San Antonio."}, {"text_idx": "#000060", "text": "Aurreikusten da 46 linea 2019ko lehen hiruhilekoan aldatuko dela. 26, 35 eta 45 autobus lineei dagokienez, linea horien aldaketek flotara autobus berriak sartzea eskatzen dutenez, Kotxetegiak handitzeko obrak bukatu arte itxaron beharko da, eta aurreikuspenen arabera 2019ko udaberrian bukatuko dira obrak."}, {"text_idx": "#000062", "text": "46-Morlans linea: Morlans 51 geltoki berria"}, {"text_idx": "#000063", "text": "Dbuseko 46-Morlans autobus lineak geltoki berria dauka Morlans aldean: Morlans 51. Geltoki berri hori zonaldeko bizilagunek eskatu dute, eta bere helburua da auzoaren erdiko aldean eta goiko aldean bizi diren pertsonen joan-etorriak erraztea."}, {"text_idx": "#000065", "text": "Dbusek beste mikrobus linea bat jarri du martxan Morlans aldean"}, {"text_idx": "#000066", "text": "Martxoaren 26an 46-Morlans mikrobus linea berria jarriko du martxan Dbusek. Linea berriak Morlans aldean emango du zerbitzua, alde hori hiriko Erdigunearekin lotuta, 30 minutuan behin. Zerbitzu horrek, halaber, Erdialdea eta Aieten, Morlanseko mendi hegalean, jarriko den igogailuarekin lotzeko balioko du."}, {"text_idx": "#000067", "text": "Zerbitzu berriarekin garraio publikoa asko hobetuko da Morlanseko behealdean eta goialdean, izan ere, gaur egun Antso Jakitunaren ardatzetik urrun dago, 1 km-ra zehazki. Morlanseko goiko aldeak geltoki bat edukiko du Morlans 73an, eta alde berriak, berriz, bi geltoki, bat igogailu berriaren ondoan eta bestea Morlans 19an."}, {"text_idx": "#000068", "text": "Zerbitzua 23-32 lineen zerbitzuarekin koordinatuta egongo da (15 minutuko maiztasuna, konbinatuta), Morlans eta Puio aldeei zerbitzua elkarrekin emateko, 7-15 minutuan behin noranzko bietan."}, {"text_idx": "#000069", "text": "Lineak ibilbide hau egiten du:"}, {"text_idx": "#000072", "text": "\u2013 Lanegunak: 7:35etik aurrera, 30 minutuan behin, 21:35era arte"}, {"text_idx": "#000073", "text": "\u2013 Larunbatak: 8:35etik aurrera, 30 minutuan behin, 21:35era arte"}, {"text_idx": "#000074", "text": "\u2013 Jaiegunak: 9:45etik aurrera, 30 minutuan behin, 21:45era arte"}, {"text_idx": "#000076", "text": "Era berean, Donostiako Udalaren Mugikortasun Departamentuarekin elkarlanean, datozen asteetan berrituko da Dbuseko markesina guztietan dagoen lineei buruzko informazioa. Zehazki, autobusen lineak eta haien ibilbideak erakusten dituen planoa eguneratuko da, egungo zerbitzuaren ezaugarrietara egokituta. Plano berrian QR k12ode bat ere badago, Dbusen webgunearekin lotzeko; beraz, erabiltzaileek beti kontsultatu dezakete plano eguneratua webgunean."}, {"text_idx": "#000077", "text": "Horrela, mikrobus linea berria abian jartzearekin eta markesina guztietako informazioa eguneratzearekin asmoa da donostiarrei eskaintzen zaien zerbitzua hobetzea eta garraio publikoaren erabilera erraztea."}, {"text_idx": "#000078", "text": "In 46 eu, Berriak, Berriak home"}, {"text_idx": "#000079", "text": "Garraioari buruzko Arautegia Irakurri hemen arautegia"}]